CELEX: C2005/082/32
Language: el
Date: 2005-04-02 00:00:00
Title: Υπόθεση C-47/05: Προσφυγή της Επιτροπής των Ευρωπαϊκών Κοινοτήτων κατά του Βασιλείου της Ισπανίας που ασκήθηκε στις 7 Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/15
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου της Ισπανίας που ασκήθηκε στις 7 Φεβρουαρίου 2005
   (Υπόθεση C-47/05)
   (2005/C 82/32)
   Γλώσσα διαδικασίας: η ισπανική
   Η Επιτροπή των Ευρωπαϊκών Κοινοτήτων, εκπροσωπούμενη από τους R. Lyal και L. Escobar Guerrero, με τόπο επιδόσεων στο Λουξεμβούργο, άσκησε στις 7 Φεβρουαρίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου της Ισπανίας.
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι το Βασίλειο της Ισπανίας, θεσπίζοντας και διατηρώντας σε ισχύ, στον τομέα των ασφαλίσεων ζωής και των συντάξεων, καθεστώς στο οποίο η έκπτωση φόρου (άρθρο 48 του νόμου 40/1998) εφαρμόζεται αποκλειστικά για τις εισφορές που πραγματοποιούνται στο πλαίσιο συμβάσεων οι οποίες συνάπτονται με φορείς εγκατεστημένους στην Ισπανία και όχι, αντιθέτως, για τις πραγματοποιούμενες στο πλαίσιο συμβάσεων που συνάπτονται με φορείς οι οποίοι έχουν συσταθεί σε άλλα κράτη μέλη, παρέβη τις υποχρεώσεις που υπέχει από τα άρθρα 39, 43, 49 και 56 της Συνθήκης περί Ιδρύσεως της Ευρωπαϊκής Κοινότητας και τα άρθρα 28, 31, 36 και 40 της Συμφωνίας για τον ΕΟΧ·
            
         
               2.
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η διαφορετική φορολογική μεταχείριση που γίνεται σε συνάρτηση με τα συνταξιοδοτικά προγράμματα τα οποία γίνονται με φορείς εγκατεστημένους στην Ισπανία ή με φορείς οι οποίοι έχουν συσταθεί σε άλλα κράτη μέλη περιορίζει τις θεμελιώδεις ελευθερίες που διασφαλίζει η Συνθήκή ΕΚ (άρθρα 39, 43, 49 και 56 και τα άρθρα 28, 31, 36 και 40 της Συμφωνίας για τον ΕΟΧ).
   Η προϋπόθεση περί εγκαταστάσεως, σύμφωνα με το εθνικό δίκαιο, που επιβάλλει στους διαχειριστές των συντάξεων η ισπανική φορολογική νομοθεσία συνιστά, πέραν της δυσμενούς διακρίσεως που περιορίζει το δικαίωμα των φορέων οι οποίοι έχουν συσταθεί εντός της Ευρωπαϊκής Ενώσεως και του ΕΟΧ να παρέχουν ελεύθερα τις υπηρεσίες τους σε πρόσωπα που διαμένουν στην Ισπανία, σαφή περιορισμό της ελευθερίας των εργαζομένων και των κεφαλαίων, καθώς και της ελευθερίας εγκαταστάσεως.